सॉफ्ट स्किल एसएसबी मार्गदर्शन कार्यक्रम आठ को
रोहतक। एमडीयूके यूथ सेंटर फॉर स्किल डेवलपमेंट के तत्वावधान में 8 मार्च को साफ्ट स्किल तथा एसएसबी मार्गदर्शन कार्यक्रम प्रारंभ करेगा। यूथ सेंटर फॉर स्किल डेवलपमेंट के परियोजना निदेशक कर्नल डीएस देसवाल ने बताया कि इस संबंध में 7 मार्च तक प्रवेश लिया जा सकता है। प्रवेश के इच्छुक विद्यार्थी स्टूडेंट एक्टिविटी सेंटर स्थित यूथ सेंटर फॉर स्किल डेवलपमेंट में संपर्क कर सकते हैं। पहले यह प्रशिक्षण कार्यक्रम 4 मार्च से प्रारंभ होना था, परंतु अपरिहार्य कारणों से अब ये कार्यक्रम 8 मार्च से शुरू होगा। लगभग 200 से अधिक अभ्यर्थी, जिन्होंने कि यूथ सेंटर फॉर स्किल डेवलपमेंट से प्रशिक्षण प्राप्त किया है-सशस्त्र सेना, अर्ध सैनिक बल तथा अन्य महत्त्वपूर्ण सेवाओं में चयनित हुए हैं।
hin_Deva hin_Deva